Diari Oficial de la Generalitat Valenciana


Sumari del DOGV 3982, del 19-04-2001 (2001/3541)

ORDRE de 3 d'abril de 2001, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'exercici 2001, determinades subvencions gestionades per la Direcció General d'Innovació Agrària i Ramaderia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/3541


Data del document
:   03-04-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ramat
    * malaltia animal
    * sacrifici d'animals
    * protecció dels animals
    * associació
    * suport econòmic
    * ajuda a l'agricultura
    * sector agrari
    * prima per sacrifici voluntari de caps de bestiar

ORDRE de 3 d'abril de 2001, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'exercici 2001, determinades subvencions gestionades per la Direcció General d'Innovació Agrària i Ramaderia. [2001/A3541]
  
En l'article 47.11 del Text Refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indiquen la línia o les línies de subvencions que la financen i l'import global màxim que s'hi destina. Aquests aspectes depenen de la llei anual de pressupostos, en aquests moments la Llei 12/2000, de 28 de desembre, de la Generalitat Valenciana, de Pressupostos per a l'exercici 2000 (DOGV 3.907, de 29 de desembre de 2000).
  
Per això, a proposta del director general d'Innovació Agrària i Ramaderia, en l'exercici de la competència que tinc atribuïda,
  
ORDENE
  
Article 1
  
Les subvencions regulades en les disposicions indicades en aquest article, gestionades per la Direcció General d'Innovació Agrària i Ramaderia, les concedirà la Conselleria d'Agricultura, Pesca i Alimentació en l'exercici 2001, a càrrec de les línies de subvenció i pels imports globals màxims que es determinaran, d'acord amb la Llei 12/2000, de 28 de desembre, de la Generalitat Valenciana, de Pressupostos per a 2001, corresponents totes elles al programa 714.80, de Desenrotllament i Millora de la Ramaderia.
  
Línia T0178.000
  
- Reial Decret 2.611/1996, del Ministeri d'Agricultura Pesca i Alimentació, pel qual es regulen els programes nacionals d'eradicació de malalties dels animals.
  
- Ordre de 31 de juliol de 1990, de la Conselleria d'Agricultura i Pesca, per la qual s'estableixen normes d'actuació en programes de sanejament ramader a la Comunitat Valenciana (DOGV núm. 1.373, de 4 de setembre de 1990).
  
- Ordre de 14 d'abril de 1993, de la Conselleria d'Agricultura i Pesca, per la qual es modifiquen els barems d'indemnització per sacrifici d'animals objecte de campanya de sanejament ramader (DOGV núm. 2.058, d'1 de juliol de 1993).
  
- Reial Decret 2.611/1996, del Ministeri d'Agricultura Pesca i Alimentació, pel qual es regulen els programes nacionals d'eradicació de malalties dels animals (BOE núm. 307, de 21 de desembre de 1996).
  
- Ordre de 15 de desembre de 2000, del Ministeri d'Agricultura, Pesca i Alimentació, per la qual s'estableixen els barems d'indemnització per sacrifici obligatori d'animals sospitosos o afectats d'encefalopaties espongiformes transmissibles (BOE núm. 303, de 19 de desembre de 2000).
  
Import global màxim: 002.583.087 de pessetes (751.265, 13 euros).
  
Aportació de la Generalitat Valenciana: 50%.
  
Aportació de la Unió Europea: 50%.
  
Data límit de presentació de sol·licituds: sense límit.
  
Línia T3089.000
  
- Reial Decret 2611/1996, del Ministeri d'Agricultura Pesca i Alimentació, pel qual es regulen els programes nacionals d'eradicació de malalties dels animals (BOE núm. 307, de 21 de desembre de 1996).
  
- Ordre de 31 de juliol de 1990, de la Conselleria d'Agricultura i Pesca, per la qual s'estableixen normes d'actuació en programes de sanejament ramader a la Comunitat Valenciana (DOGV núm. 1.373, de 4 de setembre de 1990).
  
- Ordre de 14 d'abril de 1993, de la Conselleria d'Agricultura i Pesca, per la qual es modifiquen els barems d'indemnització per sacrifici d'animals objecte de campanya de sanejament ramader (DOGV núm. 2.058, d'1 de juliol de 1993).
  
- Ordre de 15 de desembre del 2000, del Ministeri d'Agricultura, Pesca i Alimentació, per la qual s'estableixen els barems d'indemnització per sacrifici obligatori d'animals sospitosos o afectats d'encefalopaties espongiformes transmissibles (BOE núm. 303, de 19 de desembre de 2000).
  
Import global màxim: 179.182.462 pessetes (901.518,15 euros).
  
Aportació del Ministeri d'Agricultura, Pesca i Alimentació: 50%.
  
Aportació de la Unió Europea: 50%.
  
Data límit de presentació de sol·licituds: sense límit.
  
Línia T2130.000
  
- Ordre de 10 de març de 1997, de la Conselleria d'Agricultura, Pesca i Alimentació, per la qual s'estableixen ajudes a les associacions de protecció i defensa dels animals, apartat b) de l'article 2 (DOGV núm. 2.963, de 3 d'abril de 1997).
  
Import global màxim:5.194.000 pessetes (31.216,56 euros).
  
Data límit de presentació de sol·licituds: 30 d'abril de 2001.
  
Data límit de presentació de justificants: 31 d'octubre de 2001.
  
Línia T2394000
  
- Ordre de 26 de març de 1998, de la Conselleria d'Agricultura, Pesca i Alimentació, per la qual s'estableixen ajudes per a la realització de cursos de formació en matèria de ramaderia a la Comunitat Valenciana (DOGV núm. 3.218, de 6 d'abril de 1998).
  
Import global màxim: 86.091.611 pessetes (132.739,53 euros).
  
Aportació de la Generalitat Valenciana: 30%.
  
Aportació del FSE: 70%.
  
Data límit de presentació: 30 d'abril de 2001.
  
Línia T1792000
  
- Ordre de 10 de març de 1997, de la Conselleria d'Agricultura, Pesca i Alimentació, per la qual s'estableixen ajudes a les associacions de protecció i defensa dels animals, apartat a) de l'article 2 (DOGV núm. 2.963, de 3 d'abril de 1997).
  
Import global màxim: 89.815.565 pessetes (77.951,26 euros).
  
Data límit de presentació de sol·licituds: 30 d'abril de 2001.
  
Data límit de presentació de justificants: 31 d'octubre de 2001.
  
Article 2
  
La justificació de la realització de la conducta, activitat o inversió que es finance amb alguna de les subvencions a què es fa referència en aquesta ordre es realitzarà per mitjà de la presentació dels certificats corresponents i en la forma que s'establirà en les bases reguladores de l'ajuda pública de què es tracte.
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores.
  
No obstant això, per a qualsevol de les ajudes previstes en aquesta ordre, l'execució de les inversions podrà iniciar-se amb posterioritat a la data de formalització de la sol·licitud, sempre que es faça constar, segons certificat del tècnic competent per a la instrucció de les ajudes, que les inversions s'han iniciat amb posterioritat a la formalització de la sol·licitud per a aquestes. Aquest certificat no implicarà cap compromís per part de la Conselleria d'Agricultura, Pesca i Alimentació en cas que la resolució no siga favorable perquè el sol·licitant no complisca els requisits o condicions, o que aplicant-se el prorrateig en els casos que estiga previst en les bases reguladores corresponents, part de la inversió no siga atesa.
  
Article 3
  
Les ajudes regulades per aquesta ordre es tramitaran, pel que fa al termini de presentació de sol·licituds, per les dates indicades.
  
Les sol·licituds de les subvencions a què es fa referència en aquesta ordre es presentaran abans del terme establit, si és procedent, en l'article 1, i es resoldran en el termini màxim de sis mesos comptadors des de l'acabament del termini de presentació de sol·licituds, en els dits casos en què es troba limitat, o des de la data de presentació en els altres.
  
Article 4
  
Els beneficiaris de les ajudes hauran de justificar, juntament amb la seua sol·licitud d'ajudes, que es troben al corrent de les seues obligacions tributàries i davant la Seguretat Social amb relació al moment en què finalitze el termini de presentació de sol·licituds o a l'atorgament, segons es preveja en les bases de la convocatòria, de conformitat amb l'Ordre de 30 de maig de 1996, de la Conselleria d'Economia i Hisenda, i amb les disposicions que la despleguen.
  
Article 5
  
Es modifica l'article 4 de l'Ordre de 10 de març de 1997, de la Conselleria d'Agricultura, Pesca i Alimentació, per la qual s'estableixen ajudes a les associacions de protecció i defensa dels animals, en el seu apartat segon, que quedarà redactat amb el text següent: «Les ajudes per beneficiari seran del 60% del cost global pressupostat per al conjunt de les activitats per a les quals sol·liciten ajudes compreses en l'article 2, apartat a) i del 80% del cost global pressupostat per a les inversions compreses en l'article 2, apartat b). No obstant això, la quantia màxima de l'ajuda per beneficiari serà d'1.200.000 pessetes per a les activitats assenyalades en l'apartat a) de l'article anterior, i de 2.000.000 de pessetes per a les activitats assenyalades en l'apartat b).»
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 3 d'abril de 2001
  
La consellera d'Agricultura, Pesca i Alimentació,